 2 Ihe E Mere 10  Rehoboam wee gaa Shikem, nihi na ọ bụ na Shikem ka ndị Izrel niile bịara ka ha chie ya eze.O wee ruo na ngwa ngwa Jeroboam nwa Nibat nụrụ ya, mgbe ọ ka nọ nIjipt, nihi na ọ gbara ọsọ nihi eze Sọlọmọn, Jeroboam si nIjipt lọta ozugbo.Ha wee zie ozi ka ọ bịa, Jeroboam na Izrel dum wee bịa gwa Rehoboam, sị:Nna gị mere ka yok anyị sie ike; mee ka ọrụ siri ike nna gị nyere anyị na yok dị arọ nke o boro anyị dị mfe, anyị ga-ejekwara gị ozi.O wee sị ha: Nyenụ m ụbọchị atọ. Mgbe ahụ, bịaghachinụ. Ha wee laa.Eze Rehoboam wee gakwuru ndị okenye bụ ndị jeere Sọlọmọn nna ya ozi mgbe ọ dị ndụ, ka ha nye ya ndụmọdụ, o wee sị ha: Olee ihe unu na-adụ m ọdụ ka m zaa ndị a?Ha wee sị ya: Ọ bụrụ na ị ga-emezi ndị a emezi, meekwa ihe dị ha mma ma gwa ha okwu ọma, ha ga-abụ ndị ohu gị mgbe niile.Otú ọ dị, ọ hapụrụ ndụmọdụ ahụ ndị okenye nyere ya, o wee gakwuru ụmụ okorobịa ndị ya na ha tokọrọ, bụ ndị na-ejere ya ozi, ka ha nye ya ndụmọdụ.O wee sị ha: Olee ihe unu na-adụ m ọdụ ka anyị zaa ndị a gwara m, sị, Mee ka yok nna gị boro anyị dị mfe?Ụmụ okorobịa ahụ ya na ha tokọrọ wee sị ya: Ihe a ka ị ga-agwa ndị ahụ sịrị gị, Nna gị mere ka yok anyị dị arọ, ma gị onwe gị mee ka ọ dị mfe nahụ anyị; ihe a ka ị ga-agwa ha, Mkpịsị aka nta m ga-adị okpotokpo karịa úkwù nna m.Nna m boro unu yok dị arọ, ma mụ onwe m ga-atụkwasị ihe na yok unu. Nna m pịara unu ụtarị nkịtị, ma mụ onwe m ga-apịa unu ụtarị akpụkpọ anụ.Jeroboam na ndị Izrel niile wee bịakwute Rehoboam nụbọchị nke atọ, dị nnọọ ka eze kwuru, sị: Bịaghachinụ nụbọchị nke atọ.Eze wee zaa ha nolu ike. Eze Rehoboam wee hapụ ndụmọdụ ahụ ndị okenye nyere ya,o wee gaa nihu ịgwa ha okwu dị ka ndụmọdụ ụmụ okorobịa nyere ya si dị, sị: M ga-eme ka yok unu dịkwuo arọ, mụ onwe m ga-atụkwasị ihe na ya. Nna m pịara unu ụtarị nkịtị, ma mụ onwe m ga-apịa unu ụtarị akpụkpọ anụ.Eze egeghịkwa ndị ahụ ntị; nihi na ihe a na-emenụ si naka ezi Chineke, ka Jehova wee mezuo ihe ọ gwara Jeroboam nwa Nibat site nọnụ Ahaịja onye Shaịlo.Ebe ọ bụ na eze egeghị Izrel dum ntị, ha zara eze, sị: Olee òkè anyị nwere na Devid? Ọ dịghịkwa ihe nketa anyị nwere na nwa Jesi. Onye ọ bụla lakwuru chi ya, Izrel! Lekwa ụlọ gị, Devid. Ndị Izrel niile wee lawa nụlọikwuu ha.Ma Rehoboam nọ na-achị ụmụ Izrel bi nobodo ndị dị na Juda.Eze Rehoboam wee ziga Hedoram, bụ onye na-elekọta ndị a kpọọrọ ịrụ ọrụ mmanye, ma ụmụ Izrel ji nkume tụgbuo ya. Ma Eze Rehoboam jisiri ike rịgoro nụgbọ ịnyịnya gbalaa Jeruselem.Ụmụ Izrel wee nọgide na-enupụrụ ụlọ Devid isi ruo taa. 